钦定古今图书集成/明伦汇编/宫闱典/第087卷 > 华阳公主 濩泽公主 并下嫁闾大肥
## 钦定古今图书集成/明伦汇编/宫闱典/第087卷 > 华阳公主 濩泽公主 并下嫁闾大肥

按《北史闾大肥传》：“大肥，蠕蠕人也。道武时归魏，尚华
阳公主，赐爵其思子，与弟并为上宾，入八议。明元即
位，为内都大官，进爵为侯，宜城王。奚斤之攻武牢，大
肥与娥清领十二军出中道。太武初，复与奚斤出云
中、白道，讨大檀，破之。后从讨赫连昌，以功授荥阳公。
公主薨，复尚濩泽公主。太武将拜大肥为王，遇疾卒。”